Kuna teema on NaviCupi kohta, siis annan pisut infot vahepealsete arengute kohta.
Klaperjahi Turisti seiklusel kasutas 25st (vist) tiimist 21 NaviCupi, ehk siis valdav enamus. Kasutamine oli vabatahtlik. Tagasiside oli väga positiivne. Probleeme esines ainult paari punktiga mida Navicupis polnud kuid metsas oli, või oli mingi number vahetuses. See aga oli korraldaja väike näpukas gps failis, mitte äpi probleem.
Saime Klaperjahi jaoks valmis nö 3-nda versiooni, kus on veelgi täiendatud pildistamist, andmeside ja kaardi funktsionaalsust.
Pildistamine.
Enam ei ole vaja nimekirjast kontrollpunkti valida (nagu oli Saarekollil) või automaatselt leitud punktile kinnitust anda (nagu oli Suvesõidul), nüüd Take a picture nupule klikates avaneb kohe fotokas ja punktiga sidumine tehakse taustal automaatselt ära. Ainult erandjuhtudel, kui GPS on hangunud või on lähimad punktid piisavalt lähestikku, siis palub äpp enne fotoka avamist automaatselt leitud punktile kinnitust või nimekirjast valikut. Kui nimekirjast valikut on vaja kasutada, siis nüüd toimib ka nimekirjast otsing ja lähimad kontrollpunktid on kohe nimekirja algusesse toodud. Klaperjahi Turistisõidul kogutud statistika järgi sai täisautomaatselt punkt määratud 71% juhtudel ja igaks juhuks kinnituse küsimine tuli 25% juhtudel. Nüüd järgmiseks versiooniks keerame algoritmi veelgi täpsemaks ja loodame veelgi suuremat osakaalu täisautomaatse punkti tuvastuse jaoks.
Kaart.
Nüüd asukoha tsentreerimisel ei liigu Minu asukoht enam kaardilt välja, vaid jääb keskele ja liigub kaart selle all. Kontrollpunktil klikates kuvatakse sinu kaugus sellest kontrollpunktist.
Muud.
Palju on tehtud täiendusi töökindluse suurendamiseks ja tänu sellele saadab NaviCup nüüd andmeid ka 2G kvaliteediga internetiühenduse puhul. See tähendab, et pildid, hetkeasukoht ja track saadetakse nüüd ära ka pisut kehvemas levis kui enne. Lisaks mitmed täiendused korraldajatele ja kohtunikele piltide läbivaatamiseks ja nende töötlemiseks. Suvesõidul tekkinud probleem, et ühe koha ei olnud lubatud kaks kontrollpunkti on lahendatud, ainult kaardil võib üks punkt teise varju jääda. Lisaks palju muud mis selle võistlusega otseselt ei seondu (punktide läbimise automaatne tuvastus jne).
TR1 - SÖÖRIK